text: 'Perseguint cognoms' descobreix l'origen dels Parellada
  El tercer capítol descobreix l'origen de Parellada, una investigació que implica visitar Vilafranca del Penedès i la seva tradició viticultora
  Dimarts, 26 de gener a les 18:15h i dissabte 30 a les 13:40h a La 2 de RTVE Catalunya
  25.01.2021 | 12:59 hores
  Ada Parellada i Carla Lladó, a 'Perseguint cognoms' RTVE CATALUNYA
  RTVE Catalunya estrena dimarts un nou capítol de 'Perseguint cognoms'. La conductora del programa, Carla Lladó, recorre tota Catalunya per descobrir l'origen i les curiositats dels nostres cognoms. Aquesta setmana descobrirà l'origen del cognom Parellada.
  La Carla Lladó investiga al tercer capítol l'origen del cognom Parellada. La gastronomia i la Carla no sempre han estat un bon maridatge. Per sort la investigació del cognom Parellada ha fet que la Carla pugui visitar Vilafranca del Penedès i la seva tradició viticultora, fer una visita a Peralada per conèixer la seva història i, finalment, reconciliar-se amb la cuina anant al Restaurant Semproniana de Barcelona, on l'esperava la cuinera Ada Parellada.